**AKTI OPĆINSKE NAČELNICE:**

1. Odluka o o osnivanju Povjerenstva za popis imovine

 i obveza ............................................... 1

2. Godišnji plan raspisivanja javnih poziva/natječaja

 za financiranje programa javnih potreba sredstvima

 Općine Gračac u 2017. godini............................ 2

3. Odluka o osiguranju prijevoza za obveznike predškole

 u 2017. godini ......................................... 4

4. Odluka o kriterijima i načinu sufinanciranja međumjesnog

 javnog prijevoza za redovite učenike srednjih škola

 u razdoblju siječanj- lipanj 2017. godine ............... 5

5. Odluka o dodjeli sredstava .............................. 7

6. Plan prijma u službu u 2017. godini ..................... 9

7. Plan nabave za 2017. godinu ............................ 11

**OPĆINSKA NAČELNICA**

**KLASA: 406-09/16-01/2**

**URBROJ: 2198/31-01-16-1**

**Gračac, 28. prosinca 2016.**

Temeljem čl. 15. Pravilnika o proračunskom računovodstvu i računskom planu («Narodne novine» 124/14, 115/2015, 87/16) te čl. 47. Statuta Općine Gračac («Službeni glasnik Zadarske županije» 11/13) donosim

**Odluku o osnivanju**

**Povjerenstva za popis imovine i obveza**

**Članak 1.**

 Ovom Odlukom osniva se Povjerenstvo za popis imovine i obveza Općine Gračac u sastavu:

1. Svjetlana Valjin- predsjednica,
2. Anto Jurić- član,
3. Ignjac Petrović- član.

**Članak 2.**

 Povjerenstvo će izvršiti popis imovine i obveza sa stanjem na dan 31. prosinca 2016. godine i dostaviti izvještaj s priloženim popisnim listama i svojim zapažanjima, mišljenjima i prijedlozima općinskoj načelnici do 31. siječnja 2017. g.

**Članak 3.**

 Ova Odluka stupa na snagu danom donošenja.

 **OPĆINSKA NAČELNICA:**

 **Nataša Turbić, prof.**

**OPĆINSKA NAČELNICA**

**KLASA:402-08/16-01/1**

**URBROJ: 2198/31-01-16-01**

**Gračac, 30. prosinac 2016. godine**

Na temelju članka 8. Uredbe o kriterijima, mjerilima i postupcima financiranja i ugovaranja programa i projekata za opće dobro koje provode udruge („Narodne novine“ broj 26/15) i Proračuna Općine Gračac za 2017. godinu (“Službeni glasnik Općine Gračac” broj 4/16), Općinska načelnica na prijedlog Jedinstvenog upravnog odjela Općine Gračac utvrđuje dana 30. prosinca 2016. godine

**GODIŠNJI PLAN**

**raspisivanja javnih poziva/natječaja za financiranje programa**

**javnih potreba sredstvima Općine Gračac u 2017. godini**

**I.**

Godišnji plan javnih poziva/natječaja sadrži podatke o davatelju financijskih sredstava, području, nazivu i planiranom vremenu objave javnog poziva/natječaja, ukupnom iznosu raspoloživih sredstava, rasponu sredstava namijenjenih financiranju pojedinog programa/projekta/manifestacije, očekivanom broju programa/projekata/manifestacija koji će se ugovoriti za financiranje i eventualno druge podatke.

Općina Gračac će raspisati javne pozive/natječaje u 2017. godini kako slijedi:

|  |  |
| --- | --- |
|   | **Godišnji plan raspisivanja javnih natječaja financiranja projekata i programa udruga i ostalih organizacija civilnog društva u 2017. godini iz proračuna Općine Gračac** |
| **R. broj** | **Naziv tijela**  | **Naziv natječaja**  | **Ukupna vrijednost natječaja (kn)** | **Okvirni broj planiranih ugovora** | **Financijska podrška se ostvaruje na rok od** | **Okvirni datum raspisivanja natječaja** | **Okvirni datum završetka natječaja** | **Okvirni datum za ugovaranje** |
| 1 | OPĆINA GRAČAC | Javni natječaj za financiranje programa/projekata udruga i ostalih organizacija civilnog društva u okviru javnih potreba- aktivnosti sporta  | 140.000,00 | 1-3 | 12 mj | SIJEČANJ 2017.g. | VELJAČA 2017.g | 30 dana od dana donošenja odluke o financiranju |
| 2 | OPĆINA GRAČAC | Javni natječaj za financiranje programa/projekata udruga i ostalih organizacija civilnog društva u okviru javnih potreba – aktivnosti kulture | 60.000,00 | 1-5 | 12 mj | SIJEČANJ 2017.g. | VELJAČA 2017.g | 30 dana od dana donošenja odluke o financiranju |
| 3 | OPĆINA GRAČAC | Javni natječaj za financiranje programa/projekata udruga i ostalih organizacija civilnog društva u okviru ostalih javnih potreba (socijalne skrbi, zdravstvo, manifestacije, ekološke udruge i ostale društvene djelatnosti)  | 40.000,00 | 1-5 | 12 mj | SIJEČANJ 2017.g. | VELJAČA 2017.g | 30 dana od dana donošenja odluke o financiranju |
| 4.  | OPĆINA GRAČAC | Javni natječaj za financiranje programa/projekata udruga i ostalih organizacija civilnog društva u okviru javnih potreba – aktivnosti predškolski odgoj  | 20.000,00 | 1 | 12 mj | SIJEČANJ 2017.g. | VELJAČA 2017.g | 30 dana od dana donošenja odluke o financiranju |

**II.**

Općina Gračac zadržava pravo ažuriranja Godišnjeg plana javnih poziva/natječaja u 2017.g. tijekom kalendarske godine.

**III.**

Ovaj godišnji plan raspisivanja javnih poziva/natječaja za financiranje programa/projekata/manifestacija od interesa za opće dobro iz Proračuna Općine Gračac u 2017. godini objavit će se na službenim stranicama Općine Gračac [www.gracac.hr](http://www.gračac.hr) i Ureda za udruge Vlade Republike Hrvatske.

 **Općinska načelnica:**

 **Nataša Turbić, prof.**

**OPĆINSKA NAČELNICA**

**KLASA: 601-01/17-01/1**

**URBROJ: 2198/31-01-17-1**

**GRAČAC, 4. siječnja 2017. g.**

Temeljem članka 23. a Zakona o predškolskom odgoju i naobrazbi (»Narodne novine« broj 10/97, 107/ 07, 94/13) te čl. 47. Statuta Općine Gračac («Službeni glasnik Zadarske županije» 11/13) donosim

**Odluku o osiguranju**

**prijevoza za obveznike predškole u 2017. godini**

**Članak 1.**

 Ovom Odlukom Općina Gračac osigurava te financira u 100% iznosu prijevoz za obveznike predškole u skladu s odredbama članka 23. a Zakona o predškolskom odgoju i naobrazbi (»Narodne novine« broj 10/97, 107/ 07, 94/13), do ispunjenja minimalnog propisanog broja sati, a prema podacima o polaznicima Dječjeg vrtića “Baltazar” u Gračacu.

**Članak 2.**

 Za provedbu ove Odluke, ovisno o mogućnostima i potrebama organizacije prijevoza za pojedine polaznike u pojedinom period, Općina Gračac će sklopiti ugovore s prijevoznicima za obavljanje usluge prijevoza polaznika ili podmiriti troškove prijevoza roditeljima/starateljima polaznika u visini cijene autobusne karte.

**Članak 3.**

 Ova Odluka stupa na snagu danom donošenja, a objavit će se u “Službenom glasniku Općine Gračac”.

 **OPĆINSKA NAČELNICA:**

 **Nataša Turbić, prof.**

**OPĆINSKA NAČELNICA**

**KLASA: 602-03/17-01/1**

**URBROJ: 2198/31-01-17-1**

**GRAČAC, 9. siječnja 2017. g.**

Temeljem čl. 47. Statuta Općine Gračac («Službeni glasnik Zadarske županije» 11/13) donosim

**Odluku o kriterijima i načinu sufinanciranja**

**međumjesnog javnog prijevoza za redovite učenike srednjih škola u razdoblju siječanj- lipanj 2017. godine**

**Članak 1.**

 Ovom Odlukom utvrđuju se kriteriji i način sufinanciranja međumjesnog javnog prijevoza za redovite učenike srednjih škola u razdoblju siječanj- lipanj 2017. godine u visini od 10%.

 Pod javnim prijevozom iz stavka 1. ovog članka podrazumijeva se javni linijski prijevoz u cestovnom prometu i javni prijevoz u željezničkom prometu između dvaju različitih mjesta- mjesta prebivališta, odnosno boravišta i mjesta škole, kao i prijevoz učenika na pohađanje praktične nastave i vježbi.

 Iznimno od stavka 2. ovog članka, učenici čije je mjesto prebivališta odnosno boravišta na području na kojem nema odgovarajućeg javnog prijevoza također ostvaruju pravo na sufinanciranje troškova prijevoza ukoliko je organiziran poseban prijevoz.

**Članak 2.**

 Kriteriji za stjecanje prava za sufinanciranje troškova javnog prijevoza učenika srednjih škola su:

* da učenik ima prebivališta odnosno boravište na području Općine Gračac,
* da je učenik u školskoj godini 2016/2017. upisao i redovito pohađa srednju školu,
* da učenik kupuje kartu za korištenje sredstava redovitog putničkog javnog linijskog prijevoza (autobus ili vlak), osim iznimno u slučaju iz čl. 1. st. 3. ove Odluke,
* da udaljenost od mjesta prebivališta, odnosno boravišta učenika do mjesta škole iznosi više od 5 kilometara.

 Pravo sufinanciranja troškova javnog prijevoza prema kriterijima iz stavka 1. ovog članka ostvaruju učenici koji pohađaju srednju školu na području Zadarske županije.

 Pravo sufinanciranja troškova javnog prijevoza prema kriterijima iz stavka 1. ovog članka ostvaruju i učenici koji pohađaju srednju školu u susjednim županijama ukoliko su upisali programe obrazovanja kojih nema na upisnom području Zadarske županije ili su upisali programe obrazovanja kojih ima na području Zadarske županije, no troškovi odgovarajućeg prijevoza do škola susjedne županije su jednaki ili niži od troškova prijevoza do škola u Zadarskoj županiji.

 Pravo sufinanciranja troškova javnog prijevoza prema kriterijima iz stavka 1,2. i 3. ovog članka ne ostvaruje učenik:

* koji je smješten u učeničkom domu koji se nalazi u mjestu njegova školovanja,
* kojemu se troškovi prijevoza u cijelosti ostvaruju iz drugih izvora.

**Članak 3.**

 Visina pomoći za namjenu iz čl. 1. ove Odluke iznosi 10% ukupne od ukupne mjesečne učeničke karte za vlak i autobus, odnosno poseban prijevoz.

 Sredstva za ovu Odluku osigurana su u Proračunu Općine Gračac za 2017. godinu aktivnost A100004: sufinanciranje cijene javnog prijevoza redovitih učenika srednjih škola.

 Općina Gračac će sklopiti ugovore o sufinanciranju s prijevoznicima koji obavljaju uslugu prijevoza učenika.

**Članak 4.**

 Ova Odluka stupa na snagu danom donošenja, a objavit će se u “Službenom glasniku Općine Gračac”.

 **OPĆINSKA NAČELNICA:**

 **Nataša Turbić, prof.**

**OPĆINSKA NAČELNICA**

**KLASA: 402-07/17-01/2**

**URBROJ: 2198/31-01-17-1**

**Gračac, 4. siječnja 2017.**

Temeljem čl. 47. Statuta Općine Gračac («Službeni glasnik Zadarske županije» 11/13), čl. 6. st. 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15) te čl. 16. Pravilnika o financiranju javnih potreba Općine Gračac («Službeni glasnik Općine Gračac» 5/15, 1/16), donosim

**Odluku o dodjeli sredstava**

**Članak 1.**

 Ovom Odlukom Općinskom društvu Crvenog križa Gračac za 2017. godinu odobrava se izravna dodjela sredstava iz Proračuna Općine Gračac za 2017. godinu u iznosu od 170.000,00 kuna.

 Dodjela sredstava izravnim putem odobrava se Općinskom društvu Crvenog križa Gračac kao udruzi kojoj su zakonom dodijeljene određene javne ovlasti (Zakon o hrvatskom Crvenom križu (“Narodne novine” 71/10) te koja ima isključivu nadležnost i operativnu sposobnost u području djelovanja odnosno području Općine Gračac, za koje se financijska sredstva dodjeljuju, a na kojem se financirane aktivnosti provode.

**Članak 2.**

 Sukladno Proračunu Općine Gračac za 2017. godinu («Službeni glasnik Općine Gračac» 4/16) te Socijalnom programu Općine Gračac za 2017. godinu («Službeni glasnik Općine Gračac» 6/16) sredstva su planirana za aktivnosti i projekte:

1. Financiranje redovne djelatnosti u iznosu od 90.000,00 kuna

2. Projekt „Mobilnog tima“ (sufinanciranje) u iznosu od 80.000,00 kuna.

**Članak 3.**

 S udrugom iz čl. 1. ove Odluke kao korisnikom financijskih sredstava sklopit će se ugovor o izravnoj dodjeli sredstava s odredbama o dinamici i načinu isplate, nadzoru financiranja, izvršavanja i izvještavanja te ostalim potrebnim sadržajem međusobnih prava i obveza davatelja i korisnika.

**Članak 4.**

 Ova Odluka stupa na snagu danom donošenja, a objavit će se u „Službenom glasniku Općine Gračac“.

 **OPĆINSKA NAČELNICA:**

 **Nataša Turbić, prof.**

**OPĆINSKA NAČELNICA**

**KLASA: 112-01/17-01/1**

**Urbroj: 2198/31-01-17-1**

**GRAČAC, 26. siječnja 2017.**

Temeljem članka 9. i 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11) i čl. 47. Statuta Općine Gračac («Službeni glasnik Zadarske županije» 11/13), općinska načelnica Općine Gračac utvrđuje i donosi

**Plan prijma u službu za 2017. godinu**

**Članak 1.**

 Utvrđuje se i donosi Plan prijma u službu službenika i namještenika u Jedinstveni upravni odjel Općine Gračac u 2017. godini.

**Članak 2.**

 Broj ustrojenih radnih mjesta, stvarno stanje popunjenosti radnih mjesta u Jedinstvenom upravnom odjelu Općine Gračac, broj službenika i namještenika koje je potrebno zaposliti na neodređeno vrijeme, planirani broj vježbenika odgovarajuće stručne spreme i struke, stvarno stanje popunjenosti pripadnika nacionalne manjine, broj pripadnika nacionalne manjine koje se planira zaposliti, iskazani su u tablici za 2017. godinu kako slijedi:

|  |  |
| --- | --- |
| Broj ustrojenih radnih mjestau Jedinstvenom upravnom odjelu | 13 |
| Stvarno stanje popunjenosti radnih mjesta | 8 neodređeno UKUPNO 8 |
| Broj službenika i namještenika koje je potrebno zaposliti na neodređeno vrijeme u 2017. godini | 1magistar ilistručni specijalist |
| Stvarno stanje popunjenostipripadnika srpske nacionalne manjine | 2 neodređenoUKUPNO 2 |
| Broj pripadnika srpske nacionalnemanjine koje se planira zaposliti na neodređeno vrijeme radi ostvarivanja zastupljenosti  | 1 |
| Broj vježbenika koji se planirazaposliti | 0 |
| SVEUKUPNO SE PLANIRA ZAPOSLITI SLUŽBENIKA I NAMJEŠTENIKA:  | 1 |

 **Članak 3.**

 Ovaj Plan stupa na snagu danom došenja, a objavit će se u „Službenom glasniku Općine Gračac“.

 **OPĆINSKA NAČELNICA:**

 **Nataša Turbić, prof.**

**OPĆINSKA NAČELNICA**

**KLASA: 406-01/17-01/1**

**URBROJ: 2198/31-01-17-1**

**GRAČAC, 26. siječnja 2017. g.**

Na temelju članka 28. Zakona o javnoj nabavi (Narodne novine 120/16) i čl. 47. Statuta Općine Gračac («Službeni glasnik Zadarske županije» 11/13), općinska načelnica Općine Gračac donosi

**PLAN NABAVE OPĆINE GRAČAC**

**ZA 2017. GODINU**

**Članak 1.**

 Donosi se Plan nabave Općine Gračac za 2017. godinu.

**Članak 2.**

 Tablični prikaz Plana nabave iz članka 1. ove Odluke se prilaže i sastavni je dio ove Odluke.

**Članak 3.**

 Ovaj Plan nabave objavit će se u «Službenom glasniku Općine Gračac» i na internetskim stranicama Općine Gračac.

 **OPĆINSKA NAČELNICA:**

 **Nataša Turbić, prof.**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Evidencijski*** | ***Plan proračuna*** | ***Predmet javne nabave*** | ***Planirana***  | ***Procijenjena*** | ***Postupak i način*** | ***Plan. početak*** | ***Planirano trajanje*** |
| ***broj nabave*** | ***(konto)*** |  | ***vrijednost nabave*** | ***vrijednost nabave*** | ***nabave Ug./Nar.*** | ***postupka*** | ***ugovora ili sporazuma*** |
| 1-2017-EBV | 3221 | Uredski materijal i ostali materijalni rashodi | 42.500,00 | 34.000,00 | bagatelna-N |   |   |
| **1-2017-EMV** | 32231 | **Električna energija zgrade, vodocrpilište i javna rasvjeta Općine Gračac** | **1.101.000,00** | **880.800,00** | **male vrijednosti-U** | ožujak | 12 mjeseci |
| 2-2017-EBV | 32234 | Motorni benzin i dizel gorivo | 70.000,00 | 56.000,00 | bagatelna-N |   |   |
| 3-2017-EBV | 32239 | Ostali materijal za proizvodnju energije (lož ulje) | 120.000,00 | 96.000,00 | bagatelna-U | prosinac 2016. | 12 mjeseci |
| 4-2017-EBV | 3224 | Materijal i dijelovi za tek. i invest.održ.  | 15.000,00 | 12.000,00 | bagatelna-N |   |   |
| 5-2017-EBV | 3225 | Sitni inventar i auto gume | 37.000,00 | 29.600,00 | bagatelna-N |   |   |
| 6-2017-EBV | 32311 | Usluge telefona, telefaxa | 50.000,00 | 40.000,00 | bagatelna-U | siječanj-prosinac | 12 mjeseci |
| 7-2017-EBV | 32312 | Usuge interneta | 10.000,00 | 8.000,00 | bagatelna-U | siječanj-prosinac | 12 mjeseci |
| 8-2017-EBV | 32313 | Poštarina | 30.000,00 | 24.000,00 | bagatelna-N |   |   |
| 9-2017-EBV | 32314 | Rent a car i taxi prijevoz | 3.000,00 | 2.400,00 | bagatelna-N |   |   |
| 10-2017-EBV | 32319 | Prijevoz predškolske djece | 40.000,00 | 32.000,00 | bagatelna-N |   |   |
| 11-2017-EBV | 32322 | Usluge tekućeg i investicijskog održavanja  | 45.000,00 | 36.000,00 | bagatelna-N |   |   |
| 12-2017-EBV | 3233 | Usluge promidžbe i informiranja | 69.200,00 | 55.360,00 | bagatelna-N |   |   |
| 13-2017-EBV | 32341 | Komunalne usluge opskrba vodom | 4.000,00 | 3.200,00 | bagatelna-U | siječanj-prosinac | 12 mjeseci |
| 14-2017-EBV | 32342 | Komunalne usluge odvoz smeća | 500,00 | 400,00 | bagatelna-U | siječanj-prosinac | 12 mjeseci |
| 15-2017-EBV | 32349 | Ostale komunalne usluge | 1.000,00 | 800,00 | bagatelna-U | siječanj-prosinac | 12 mjeseci |
| 16-2017-EBV | 3235 | Zakupnine i najamnine-ostale  | 7.000,00 | 5.600,00 | bagatelna-U | siječanj- prosinac | 12 mjeseci |
| 18-2017-EBV | 3236 | Zdravstvene i veterinraske usluge | 6.680,00 | 5.344,00 | bagatelna-U | siječanj-prosinac | 12 mjeseci |
| 19-2017-EBV | 3237 | Intelektualne i osobne usluge | 83.000,00 | 66.400,00 | bagatelna-N/U | siječanj-prosinac | 12 mjeseci |
| 20-2017-EBV | 32381 | Usluge ažuriranja računalnih baza | 40.000,00 | 32.000,00 | bagatelna-U | siječanj-prosinac | 12 mjeseci |
| 21-2017-EBV | 32389 | Ostale računalne usluge | 62.000,00 | 49.600,00 | bagatelna-N/U | siječanj-prosinac | 12 mjeseci |
| 22-2017-EBV | 3239 | Ostale usluge | 63.000,00 | 50.400,00 | bagatelna-N/U | siječanj-prosinac | 12 mjeseci |
| 23-2017-EBV | 3292 | Premije osiguranja | 7.500,00 | 6.000,00 | bagatelna-U | siječanj-prosinac | 12 mjeseci |
| 24-2017-EBV | 3293 | Reprezentacija  | 77.500,00 | 62.000,00 | bagatelna-N |   |   |
| 25-2017-EBV | 3299 | Ostali nespomenuti rashodi poslovanja | 23.000,00 | 18.400,00 | bagatelna-N |   |   |
| 26-2017-EBV | 3434 | Ostali nespomenuti financijski rashodi | 1.200,00 | 960,00 | bagatelna-N |   |   |
|   |  | **Nabava uredske opreme** |  |   |   |   |   |
| 27-2017-EBV | 4221 | Uredska oprema i namještaj | 35.000,00 | 28.000,00 | bagatelna-N |   |   |
|   |   | **Rušenje objekata koji ugrožavaju sigurnost prometa** |   |   |   |   |   |
| 28-2017-EBV | 3232 | Usluge tekućeg i investicijskog ulaganja | 250.000,00 | 200.000,00 | bagatelna-U | ožujak-rujan | 7 mjeseci |
|   |   | **Kulturno informativni Centar "Napredak"** |   |   |   |   |   |
| 29-2017-EBV | 4264 | Uređaji za multimedijalni prostor | 10.000,00 | 8.000,00 | bagatelna-N |   |   |
| 30-2017-EBV | 4511 | Dodatna ulaganja na građevisnkim objektima | 20.000,00 | 16.000,00 | bagatelna-N |   |   |
|   |  | **Higijeničarska služba** |  |   |   |   |   |
| 31-2017-EBV | 3236 | Veterinarske usluge | 35.500,00 | 28.400,00 | bagatelna-U | siječanj-prosinac | 12 mjeseci |
| 32-2017-EBV | 32343 | Deratizacija i dezinsekcija | 36.500,00 | 29.200,00 | bagatelna-U | ožujak-rujan | 7 mjeseci |
|   |   | **Izgradnja pročistača otpadnih voda za Novo Naselje 1 i 2** |   |   |   |   |   |
| **2-2017-EMV** | 4214 | **Izgradnja**  | **1.500.000,00** | **1.200.000,00** | male vrijednosti-U | travanj | 6 mjeseci |
|   |  | **Javno prometna infrastruktura** |  |  |   |   |   |
| 33-2017-EBV | 4213 | Rekonstrukcija prometnice i šetališta u Školskoj ulici | 150.000,00 | 120.000,00 | bagatelna-U | travanj | 6 mjeseci |
| 34-2017-EBV | 4214 | Izrada i postavljanje signalizacije info table-smeđa signalizacija | 30.000,00 | 24.000,00 | bagatelna-N |   |   |
| 35-2017-EBV | 4213 | Sanacija mosta u ulici Hrvatske bratske zajednice | 150.000,00 | 120.000,00 | bagatelna-U | srpanj | 2 mjeseca |
| 36-2017-EBV | 4511 | Sanacija nerazvrstanih cesta | 250.000,00 | 200.000,00 | bagatelna-U | veljača | 3 mjeseca |
|   |  | **Sanacija oborinskih kanala** |  |   |   |   |   |
| 37-2017-EBV | 4511 | Sanacija oborinskih kanala  | 58.930,00 | 47.144,00 | bagatelna-N |   |   |
|   |  | **Javna rasvjeta** |   |   |   |   |   |
| 38-2017-EBV | 4214 | Proširenje postojećeg dijela mreže javne rasvjete | 50.000,00 | 40.000,00 | bagatelna-U | ožujak | 7 mjeseci |
|   |  | **Projektna dokumentacija za komunalnu infrastrukturu** |   |   |   |   |   |
| 39-2017-EBV | 4264 | Izrada projektne dokumentacije | 70.000,00 | 56.000,00 | bagatelna-U/N | veljača | 3 mjeseca |
| 40-2017-EBV | 4264 | Izrada Projektne dokumentacije | 30.000,00 | 24.000,00 | bagatelna-U/N | ožujak | 3 mjeseca |
| 41-2017-EBV | 4264 | Izrada projektne dokumentacije | 50.000,00 | 40.000,00 | bagatelna U/N | ožujak | 3 mjeseca |
| 42-2017-EBV | 4264 | Izrada projektne dokumentacije | 30.000,00 | 24.000,00 | bagatelna U/N | ožujak | 3 mjeseca |
| 43-2017-EBV | 4264 | Izrada projektne dokumentacije | 20.000,00 | 16.000,00 | bagatelna U/N | travanj | 3mjeseca |
|   |  | **Nabava urbane opreme i galanterije** |   |   |   |   |   |
| 44-2017-EBV | 4227 | Oprema za ostale namjene | 10.000,00 | 8.000,00 | bagatelna-N |   |   |
|   |   | Uređenje vidikovca "Gradina" |   |   |   |   |   |
| 45-2017-EBV | 3232 | Usluge tekućeg i investicijskog održavanja  | 10.000,00 | 8.000,00 | bagatelna N |   |   |
| 46-2017-EBV | 4511 | Dodatna ulaganja na građevinskim objektima | 40.000,00 | 32.000,00 | bagatelna-N |   |   |
|   |   | **Opremanje dječjih igrališta Gračac Srb** |   |   |   |   |   |
| 47-2017-EBV | 4214 | Ostali građevinski objekti | 60.000,00 | 48.000,00 | bagatelna-N |   |   |
|   |   | Centar za posjetitelje |   |   |   |   |   |
| 48-2017-EBV | 4111 | Zemljište | 25.000,00 | 20.000,00 | bagatelna-U | travanj |   |
|   |   | Sanacija poljskih puteva |   |   |   |   |   |
| 49-2017-EBV | 3232 | Sanacija poljskih puteva | 150.000,00 | 120.000,00 | bagatelna-U | srpanj | 2 mjeseca |
|   |   | Sanacija divljih odlagališta otpada |   |   |   |   |   |
| 50-2017-EBV | 3232 | Sanacija divljih odlagališta otpada | 85.000,00 | 68.000,00 | bagatelna- N |   |   |
|   |   | **Ulaganje u računalne programe** |   |   |   |   |   |
| 51 -2017-EBV | 4262 | Ulaganje u računalne programe | 1.000,00 | 800,00 | bagatelna-N |   |   |

|  |
| --- |
| "Službeni glasnik Općine Gračac» - Službeno glasilo Općine GračacIzdavač: Općina Gračac Uredništvo: Nataša Turbić, Bojana Fumić, Sandra Kukić Gračac, Park sv. Jurja 1, 23440 Gračac, telefon 023/773-007Službeni glasnik objavljuje se i na: [**www.gracac.hr**](http://www.gracac.hr)Broj tiskanih primjeraka: 40 |